Fridtjof Nansen-klassen

Fridtjof Nansen-klassen er det norske Sjøforsvarets fregattklasse, og ble bygget på det spanske verftet Navantia (tidligere Bazan). Totalkostnaden på hele prosjektet som inkluderte fem fregatter og seks NH90-helikoptre var 21 milliarder kroner. Fregattprosjektet var det største investeringsprosjektet i Forsvaret noensinne.
Fregattene dekker pennantnumrene F 310 til 314, og er oppkalt etter norske oppdagere: Fridtjof Nansen, Roald Amundsen, Otto Sverdrup, Helge Ingstad og Thor Heyerdahl.

 Historikk 
Den første fregatten KNM «Fridtjof Nansen» ble sjøtestet og gikk for egen maskin 27. juni 2005. Det spanske verftet som bygde fregattene var i dype økonomiske problemer, og etter flere forsinkelserBergens Tidende ble fartøyet overlevert  5. april 2006Pressemelding  Forsvarets logistikkorganisasjon  og seilte inn Oslofjorden 1. juni 2006.

Fregatt nummer to, KNM «Roald Amundsen» ble sjøsatt og døpt 25. mai 2005 og overlevert til Sjøforsvaret 21. mai 2007. Kutting av det første stålet til den femte fregatten KNM «Thor Heyerdahl» startet 19. april 2005.

«Helge Ingstad» kolliderte 8. november 2018 med tankskipet MT «Sola TS» i Øygarden, og ble liggende delvis sunket med store skader. Dette fartøyet ble senere hugget opp.

 Strategi 
Fridtjof Nansen-klassen skiller seg fra den førti år gamle Oslo-klassen på en rekke måter. Fartøyene er langt større og tyngre, og har i tillegg langt flere elektroniske og automatiserte systemer. Fartøyenes angulerte flater har til oppgave å redusere fartøyenes radarsignatur, det vil si å gjøre fartøyet vanskeligere å oppdage på radar, samt vanskeligere å lede radarstyrte våpen mot. Nansen-klassen er 38 meter lengre enn Oslo-klassen, og har to meter dypere dypgang. 

Fregattene har mulighet til å bære med helikoptre, som kan deployere dyppesonar og egne lettvektstorpedoer. Sammen med nytt sonarutstyr gjør dette fregattene effektive til antiubåtkrigføring (ASW).

 Fartøyer 
 Mrk.PennantNavnKjølstrekkingSjøsattSatt i tjenesteStatus 30pxF 310KNM «Fridtjof Nansen»9. april 20033. juni 20045. april 2006i tjeneste 30pxF 311KNM «Roald Amundsen»3. juni 200425. mai 200521. mai 2007i tjeneste 30pxF 312KNM «Otto Sverdrup»25. mai 200528. april 200630. april 2008i tjeneste 30pxF 313KNM «Helge Ingstad»28. april 200623. november 200729. september 2009opphugget etter kollisjon 30pxF 314KNM «Thor Heyerdahl»23. november 200711. februar 200918. februar 2011i tjeneste

 Bilder

 Salg 
I 2025 hadde Forsvarsmateriell samtaler med argentinske myndigheter angående salg av Nansen-klassen.https://www.forsvaretsforum.no/argentina-fregatt-materiell/argentina-vurderer-norske-fregatter/456814

 Fremtidig fregattanskaffelse 

I juni 2023 publiserte Forsvarsdepartementet Forsvarssjefens fagmilitære råd 2023, der forsvarssjef Eirik Kristoffersen anbefalte å erstatte Fridtjof Nansen-klasse fregattene og øke flåten til seks skip. Å levere en nye fregatt vil sannsynligvis være sentralt i regjeringens langsiktige plan om å bygge en ny overflatestyrkestruktur innenfor en bredere flåteplan. 

Regjeringen uttalte at de fremtidige fregattene skal anskaffes, driftes og vedlikeholdes i et strategisk partnerskap med en nær alliert som har sammenfallende strategiske interesser i Norges nærområder.

I Regjerings langtidsplan for forsvarssektoren fra april 2024 er det foreslått å erstatte klassen med fem nye fregatter + 1 i opsjon med samme fokus (antiubåtkrigføring) som Nansen-klassen. 

Referanser

Eksterne lenker
 Sjøforsvarets side for de nye fregattene
 Video av sjøsettingen av KNM Roald Amundsen

Kategori:Norske fregatter
Kategori:Fregattklasser
Kategori:Fridtjof Nansen
Kategori:Skip bygget i Spania
Kategori:Artikler i sjøfart-prosjektet